b"\n_START_ARTICLE_\nMineria de l'antic Egipte\n_START_PARAGRAPH_\nLa mineria a Egipte ha tingut una llarga hist\xc3\xb2ria que es remunta a l'\xc3\xa8poca predin\xc3\xa0stica. Egipte t\xc3\xa9 substancials recursos minerals, incloent 48 milions de tones de tantalita (la quarta reserva m\xc3\xa9s gran del m\xc3\xb3n), 50 milions de tones de carb\xc3\xb3, i s'estima que 6.7 milions d'unces d'or al Desert Oriental. El valor total real dels minerals susceptibles d'explotaci\xc3\xb3 minera voltava els 102 milions de \xc2\xa3E (18.7 milions de US$) el 1986, per damunt de 60 milions de \xc2\xa3E (11 milions de US$ el 1981. Els principals minerals en termes de volum de producci\xc3\xb3 eren el mineral de ferro, els fosfats, i la sal. Les quantitats produ\xc3\xafdes el 1986 es van estimar en 2.048, 1.310 i 1.233 tones, respectivament, en comparaci\xc3\xb3 amb 2.139, 691, i 883 tones en 1981. A m\xc3\xa9s, el 1986 es van extreure petites quantitats d'amiant (313 tones) i quars (19 tones). L'exploraci\xc3\xb3 preliminar al Sina\xc3\xad indica la pres\xc3\xa8ncia de dip\xc3\xb2sits de zinc, estany, plom i coure. Les activitats d'exploraci\xc3\xb3 i explotaci\xc3\xb3 del sector privat fins al moment han estat limitades. Nom\xc3\xa9s recentment, la companyia AngloGold Ashanti amb el seu soci d'empresa conjunta Thani Dubai i una cotitzada companyia d'exploraci\xc3\xb3 canadenca, Alexander Nubia International han estat duent a terme l'exploraci\xc3\xb3 a al desert oriental d'Egipte amb cert \xc3\xa8xit. Centamin Ltd, una companyia d'exploraci\xc3\xb3 minera fundada a Austr\xc3\xa0lia, ha comen\xc3\xa7at un projecte miner de gran envergadura al tur\xc3\xb3 de Sukari."